สวัสดีค่ะ สอบถามหน่อยค่ะ ปกติประจำเดือนมาทุกวันที่ 1 ของเดือน (มาประมาณ 5-6 วัน) ตรงกันมา 6 เดือนค่ะ เดือนนี้เดือนที่ 7 มีเพศสัมพันธ์วันที่ 24/10 ไม่ได้ป้องกันและหรั่งนอกค่ะ และเดือนนี้ประจำเดือนมาวันที่ 1 ปกติ แต่มาแค่ 3 วันค่ะ เสี่ยงจะตั้งครรภ์ไหมคะ แล้วมากน้อยแค่ไหน
สวัสดีค่ะ หากประจำเดือนมาทุกวันที่ 1 ของเดือน แล้วในเดือน พ.ย.นี้ ประจำเดือนได้มาวันที่ 1 พ.ย. มานาน 3 วัน โดยมีปริมาณเลือดพอสมควร ก็ถือเป็นเลือดประจำเดือนที่ปกติดีค่ะ เพราะโดยปกติ ประจำเดือนจะมานาน 2-7 วัน ซึ่งในแต่ละรอบเดือนไม่จำเป็นต้องมาเท่ากันค่ะอย่างไรก็ตาม หากเลือดมีปริมาณที่น้อยมากกว่าปกติด้วย ก็อาจต้องลองตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะและหากจะมีเพศสัมพันธ์บ่อยๆ ก็ไม่ควรใช้วิธีการหลั่งนอก แต่ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ